Document ID: 31996D0262

Komisijas Lēmums
(1996. gada 27. marts),
ar ko groza Komisijas Lēmumu 93/437/EEK, kas nosaka īpašus nosacījumus attiecībā uz Argentīnas izcelsmes zvejniecības produktu importu
(Dokuments attiecas uz EEZ)
(96/262/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 22. jūlija Direktīvu 91/493/EEK [1], ar ko nosaka veselības nosacījumus attiecībā uz zvejniecības produktu ražošanu un laišanu tirgū, kurā jaunākie grozījumi izdarīti ar Austrijas, Somijas un Zviedrijas Iestāšanās aktu, un jo īpaši tās 11. panta 5. punktu,
tā kā Komisijas Lēmumā 93/437/EEK [2], kurā jaunākie grozījumi izdarīti ar Lēmumu 96/31/EK [3], ir sagatavots to uzņēmumu un zivju pārstrādes kuģu saraksts, kurus Argentīna ir apstiprinājusi zvejniecības produktu importēšanai Kopienā; tā kā šo sarakstu drīkst grozīt pēc tam, kad kompetentā iestāde Argentīnā ir paziņojusi jaunu sarakstu;
tā kā kompetentā iestāde Argentīnā ir paziņojusi jaunu sarakstu, kurš papildināts ar 12 uzņēmumiem un 23 zivju pārstrādes kuģiem, bet kurā svītroti 6 uzņēmumi un 13 zivju pārstrādes kuģi;
tā kā tādēļ ir atbilstīgi jāgroza apstiprināto uzņēmumu un zivju pārstrādes kuģu saraksts;
tā kā šajā Lēmumā paredzētie pasākumi ir sagatavoti saskaņā ar Komisijas Lēmumā 90/13/EEK [4] noteikto kārtību,
IR PIEŅĒMUSI ŠO LĒMUMU.
1. pants
Lēmuma 93/437/EEK B pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 1996. gada 27. martā

Labels: 3
18
6